CELEX: 52014PC0349
Language: mt
Date: 2014-06-11
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-Mobilizzazzjoni tal-Istrument tal-Flessibilità

|
			
		
		
		52014PC0349
		
			Proposta għal DEĊIŻJONI TAL-PARLAMENT EWROPEW U TAL-KUNSILL dwar il-Mobilizzazzjoni tal-Istrument tal-Flessibilità /* COM/2014/0349 final - 2014/ () */
			
				
		
		
			
			   	MEMORANDUM TA’ SPJEGAZZJONI
Ir-Regolament tal-Kunsill (UE, EURATOM)
Nru 1311/2013 tat-2 ta' Diċembru 2013 li jistabbilixxi
l-qafas finanzjarju pluriennali għas-snin 2014-2020[1] jippermetti
l-mobilizzazzjoni tal-Istrument tal-Flessibilità sabiex ikun possibbli
l-finanzjament ta' nefqa identifikata b'mod ċar li ma tkunx tista'
tiġi ffinanzjata fil-limiti massimi li hemm għal intestatura
waħda jew aktar tal-qafas finanzjarju pluriennali.
Skont l-Artikolu 11 tar-Regolament
tal-Kunsill Nru 1311/2013 u skont il-punt 12 tal-Ftehim
Interistituzzjonali tat-2 ta’ Diċembru 2013 bejn
il-Parlament Ewropew, il-Kunsill u l-Kummissjoni dwar dixxiplina
baġitarja, dwar il-kooperazzjoni fi kwistjonijiet baġitarji u
ġestjoni finanzjarja tajba[2],
u wara li eżaminaw il-possibilitajiet kollha għall-allokazzjoni
mill-ġdid tal-approprjazzjonijiet taħt l-Intestatura 1b,
il-Kummissjoni tipproponi li timmobilizza l-Istrument ta’ Flessibbiltà. Din
il-mobilizzazzjoni se tikkonċerna ammont ta’ EUR 79 785 595
lil hinn mil-limitu massimu tal-Intestatura 1b, u hu intiż sabiex
jikkumplimenta l-finanzjament fil-baġit ġenerali tal-Unjoni Ewropea
għas-sena finanzjarja 2015 tal-programmi tal-Fondi Strutturali
Ċiprijotta, li għandhom jirċievu allokazzjoni addizzjonali
għas-sena 2015 għal ammont totali ta’ EUR 100 000 000.
L-approprjazzjonijiet ta’ pagament sabiex
jitkoprew l-approprjazzjonijiet ta' impennn addizzjonali għal Ċipru,
mobilizzati permezz tal-Istrument ta’ Flessibilità fl-2014[3] u l-2015, huma stmati
fuq il-bażi ta’ profil indikattivi għall-ħlasijiet,
ippreżentati fit-tabella hawn taħt:
(f’miljuni ta’
EUR, skont il-prezzijiet kurrenti)
 Is-sena || Approprjazzjonijiet ta’ pagament relatati mal-mobilizzazzjoni tal-Istrument ta’ Flessibilità għal Ċipru fl-2014 u l-2015 
 2015 || 11,3 
 2016 || 43,7 
 2017 || 73,9 
 2018 || 40,2 
 Totali || 169,1 
L-ammonti annwali preċiżi
għall-perjodu 2016-18 jiġu definiti fl-abbozz tal-baġit tas-sena
relatata. Dawn l-ammonti jingħaddu 'l fuq u lil hinn mil-limitu massimu
tal-QFP annwali għall-approprjazzjonijiet ta' pagament għall-finijiet
tal-kalkolu tal-marġni mhux allokat u l-marġni globali
għall-pagamenti.
Iż-żewġ fergħat
tal-awtorità baġitarja huma mfakkra li l-pubblikazzjoni
tad-Deċiżjoni f’Il-Ġurnal Uffiċjali tal-Unjoni Ewropea
ma ssirx aktar tard mill-pubblikazzjoni tal-baġit ġenerali tal-Unjoni
Ewropea għas-sena finanzjarja 2015.
Proposta għal
DEĊIŻJONI TAL-PARLAMENT EWROPEW
U TAL-KUNSILL
dwar il-Mobilizzazzjoni tal-Istrument
tal-Flessibilità
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw il-Ftehim Interistituzzjonali
tat-2 ta’ Diċembru 2013 bejn il-Parlament Ewropew,
il-Kunsill u l-Kummissjoni dwar dixxiplina baġitarja, dwar kooperazzjoni
f’materji ta’ baġit u dwar ġestjoni finanzjarja tajba[4], u b’mod partikolari
l-punt 12 tiegħu,
Wara li kkunsidraw il-proposta li saret
mill-Kummissjoni Ewropea,
Billi: 
(1)                   
L-Artikolu 11 tar-Regolament tal-Kunsill
1311/2013li jistabbilixxi l-qafas finanzjarju pluriennali għas-snin
2014-2020[5]
stabbilixxa Strument ta' Flessibilità ta' massimu ta' EUR 471 miljun
(prezzijiet tal-2011) kull sena,
(2)                   
Wara li eżaminaw il-possibbiltajiet kollha
għar-riallokazzjoni tal-approprjazzjonijiet taħt
l-Intestatura 1b, jidher li hemm bżonn tal-mobilizzazzjoni
tal-Istrument ta’ Flessibbiltà biex jikkomplementa l-finanzjament fil-baġit
ġenerali tal-Unjoni Ewropea għas-sena finanzjarja 2015, lil hinn
mil-limitu massimu tal-Intestatura 1b, b’EUR 79 785 595
favur il-finanzjament tal-programmi ta’ Fondi Strutturali Ċiprijotti biex
tingħata allokazzjoni addizzjonali mill-Fondi Strutturali lil Ċipru għas-sena
2015 b’ammont totali ta’ EUR 100 000 000,
(3)                   
Għas-sena finanzjarja 2014, il-Parlament
Ewropew u l-Kunsill diġà mmobilizzaw l-Istrument tal-Flessibilità
b’Deċiżjoni tal-20 ta’ Novembru 2013
għall-finanzjament ta’ programmi ta’ fondi strutturali Ċiprijotti
għal ammont ta’ EUR 89 330 000 f’approprjazzjonijiet ta’
impenn biss,
(4)                   
Filwaqt li titqies in-natura supplimentari
tal-istrument ta’ flessibbiltà, li hija mobilizzata lil hinn mil-limiti massimi
tal-QFP wara li eżaminaw il-possibilitajiet kollha għar-riallokazzjoni
tal-approprjazzjonijiet, huwa meħtieġ li jiġu pprovduti
approprjazzjonijiet ta’ pagament addizzjonali sabiex jitkopru
l-approprjazzjonijiet għall-impenji addizzjonali għal Ċipru
għal sentejn finanzjarji 2014 u 2015 abbażi l-profil tal-pagamenti
mistenni, stmat għal EUR 11,3 miljun fl-2015, EUR 43,7 miljun
fl- 2016, EUR 73,9 miljun fl-2017 u EUR 40,2 miljun fl-2018.
L-ammonti annwali għal kull sena tal-perjodu 2016-2018, ikollhom jiġu
kkonfermati minn kull tal-abbozz tal-baġit ippreżentat mill-Kummissjoni
matul dan il-perjodu,
ADOTTAW DIN ID-DEĊIŻJONI:
Artikolu 1
Għall-baġit ġenerali tal-Unjoni
Ewropea għas-sena finanzjarja 2015, l-istrument tal-flessibilità
jintuża biex jipprovdi s-somma ta’ EUR 79 785 595
f’approprjazzjonijiet ta' impennn fl-Intestatura 1b, u
EUR 11 315 595 f'approprjazzjonijiet ta' pagament.
Dan l-ammont jintuża biex jikkomplimenta
l-finanzjament tal-programmi tal-Fondi Strutturali Ċiprijotti taħt
l-Intestatura 1b.
Pagamenti assoċjati mal-finanzjament
tal-fondi strutturali Ċiprijotti permezz tal-istrument ta’ flessibilità
fl-2014 u l-2015 ikunu EUR 157 800 000 għall-perjodu
2016-2018. L-ammont eżatt annwali jiġi definit fl-Abbozz ta’
Baġit tas-sena kif ippreżentata mill-Kummissjoni. 
Artikolu 2
Din id-deċiżjoni tiġi
ppubblikata f’Il-Ġurnal Uffiċjali tal-Unjoni Ewropea.
Magħmul fi Brussell,
Għall-Parlament Ewropew                            Għall-Kunsill
Il-President                                                    Il-President
[1]               ĠU L 347, 20.12.2013, p. 884.
[2]               ĠU C 373, 20.12.2013, p. 1.
[3]               ĠU L 50, 20.2.2014, p. 19
Id-Deċiżjoni tal-Parlament Ewropew u tal-Kunsill
tal-20 ta’ Novembru 2013 dwar il-mobilizzazzjoni tal-Istrument
ta’ Flessibbiltà
[4]               ĠU C 373, 20.12.2013, p. 1.
[5]               ĠU L 347, 20.12.2013, p. 884